Mugi andadosna pamriksa bilih ing kampung kula, Kampung Gambiran, Kalurahan Pandeyan, Kec. Umbulharjo, Kota Yogyakarta, ing Pasareyan Gambiran Ageng sumare panjenenganipun Ki Juru Kithing, Ki Mandurareja, Ki Tumenggung Mayang, Ki Dadap Tulis sarta Kyai Cindhe Amoh. Namung ngantos sapriki bab sejarah Ki Juru Kithing, ingkang dipun mangertosi inggih namung minangka putra saking Ki Juru Mrentani sarta salah satunggaling senopati Kangjeng Sultan Agung Hanyakrakusuma. Dene bab sejarah sanesipun kadosdene kasasaban bumi kalingan bawana.